محمد حسن الشجاعى (إتولد فى 1903 و إتوفى فى 1963) موسيقي مصرى مشهور, اتولد فى قريه ابو العز مركز كفر الزيات محافظه الغربيه سنة 1903 م, و ابتدى حياته العمليه كعازف على الة الترومبيت و اشتغل فى فرقة موسيقى الجيش و بعدين انتقل ل[اوركسترا] القصر الملكى. فى سنة 1921 ساب الخدمه و بقى قائد لفرق المسارح الغنائيه اللى كانت منتشره فى روض الفرج و فى سنة 1934 اتخرج فى القسم العالي بمعهد برجين للموسيقي بعد حصوله علي دبلوم القسم العالي للتاليف الموسيقي و فى نفس السنه قاد اول اوركسترا اذاعي و كان بيقدم الوانا موسيقيه مختلفه. فى سنه 1952 مسك الاشراف علي مراقبه الموسيقي و الغناء فى الاذاعه و انشا فرقتين موسيقيتين للاذاعه الاولي هى الفرقه الشرقيه و بتضم 35عازف و اتخصصت فى الالحان الشرقيه و اوركسترا الاذاعه و كانت تضم 65 عازف و الذي كان نواه لاوركسترا القاهره السيمفوني و بعدين اشتغل كمستشار للموسيقي و الغناء و الاذاعه و كان بمثابه صمام الامان علي الذوق المصري حيث منع اى اصوات خاليه من الموهبه من انها تطلع للساحة الفنيه . لحن الشجاعي مؤلفات موسيقيه كتيره زى متتابعات اخناتون و صلاح الدين و ارض الوطن كمان كان اول من الف الموسيقي التصويريه للافلام السنيمائيه المصريه و قام بتوزيع اعمال داود حسنى و سيد درويش .